SL Uradni list Evropske unije C 279/19

Objava vloge za spremembo na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2007/C 279/08)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9 in členom 17(2)

„EPOISSES“

ES št.: FR/PDO/117/0118/07.09.2004

ZGO ZOP

1. Spremenjena postavka v specifikaciji proizvoda

Ime proizvoda Opis proizvoda Geografsko območje Dokazilo o poreklu Metoda pridobivanja Povezava Označevanje Nacionalne zahteve Drugo [navedite]

2. Vrsta sprememb(-e)

Sprememba enotnega dokumenta ali povzetka Sprememba specifikacije registrirane ZOP ali ZGO, za katero še nista bila objavljena enotni dokument ali povzetek Sprememba specifikacije, ki ne zahteva spremembe objavljenega enotnega dokumenta (člen 9(3) Uredbe (ES) št. 510/2006) Začasna sprememba specifikacije zaradi uvedbe obveznih sanitarnih ali fitosanitarnih ukrepov s strani javnih organov (člen 9(4) Uredbe (ES) št. 510/2006)

3. Spremembe

Splošni cilj zahtevanih sprememb je navesti vse podrobnosti, potrebne za poostritev pogojev za proizvodnjo uporabljenega mleka in pogojev za pridobivanje proizvoda.

Te spremembe omogočajo utrditev povezave med proizvodom in njegovim območjem, boljše ohranjanje značilnosti proizvoda in preprečevanje odstopanj.

Metoda pridobivanja

Doda se naslednji odstavek: „Mleko, ki se uporabi za proizvodnjo sira Epoisses, se pridobi izključno od krav rjave pasme, pasme montbeliarde ali pasme francoska simentalka. Kmetijska gospodarstva, ki ne izpolnjujejo te določbe, morajo tej zahtevi ugoditi najpozneje do 31. decembra 2009.“

Pojasnilo: Uporaba lokalnih pasem omogoča boljšo utrditev povezave med sirom Epoisses in njegovim območjem. Vendar za nekatera kmetijska gospodarstva ta ukrep pomeni velike spremembe. Zato se zahteva rok za izpolnitev zahtev.

Dodajo se naslednji odstavki:

„Letna skupna količina krme črede v povprečju vsebuje najmanj 85 % krme z geografskega območja pridelave, izračunane glede na suho snov.“

„Delež krme, ki izhaja z navedenega geografskega območja pridelave, ne sme biti manjši od 80 % skupne količine dnevnega obroka, izračunane glede na suho snov.“

„Osnovni obrok, razen kmetijskih soproizvodov, izhaja z navedenega geografskega območja pridelave.“

„Delež dodatkov h krmi je manjši od 30 % skupne količine obroka, izračunanega glede na suho snov.“

„Od prvega dne paše pa vsaj do 15. junija prehrano krav molznic večinoma sestavlja travna paša ali sveže pokošena trava, katere delež znaša najmanj 50 % osnovnega obroka za najmanj 20 arov površine na kravo molznico v laktaciji ali 15 arov površine na kravo molznico v laktaciji za kmetijska gospodarstva, ki uporabljajo svežo krmo. Zunaj tega obdobja suha krma, tj. z več kot 85 % suhe snovi, in seno, shranjeno v ovitih balah, sestavljata najmanj 30 % osnovnega obroka.“

„Krma, ki bi lahko neugodno vplivala na vonj ali okus mleka ali sira in na sposobnost usirjenja ali bi lahko povzročila nevarnost bakterijske okužbe, je v osnovnem obroku prepovedana.“

Pojasnilo: Krma krav molznic je natančno določena, tudi zaradi utrditve povezave sira z njegovim območjem. Eden glavnih elementov je uporaba krme, ki večinoma izhaja z geografskega območja pridelave.

Dodajo se naslednji odstavki:

„Koncentriranje mleka z delnim odvzemom vode pred usirjenjem je prepovedano.“

„Razen mlečnih surovin so kot sestavine ali sredstva za predelavo ali dodatki v mleku in med proizvodnjo dovoljeni le sirilo, nenevarne bakterijske kulture, kvasovke, plesni in sol.“

„Za sesirjenje mleka se uporablja izključno sirilo.“

„Shranjevanje mlečnih surovin, proizvodov v fazi proizvodnje, sirnine in svežega sira z ohranjanjem temperature pod lediščem je prepovedano.“

„Shranjevanje svežih sirov in sirov v postopku zorenja v spremenjeni atmosferi je prepovedano.“

Pojasnilo: Uporaba obdelav in dodatkov za sire je bila urejena s splošnimi predpisi. Vendar se ugotavlja, da bi lahko nove tehnike – nekatere od njih zadevajo obdelave in dodatke, na primer mikrofiltracijo, delno koncentriranje mleka ali encime za zorenje – vplivale na značilnosti sirov z označbo porekla. Zlasti nekateri encimski dodatki se zdijo nezdružljivi z ohranjanjem bistvenih značilnosti proizvodov z ZOP.

Zato je bilo treba v specifikaciji za vsako označbo porekla pri metodi pridobivanja natančno določiti sedanjo prakso v zvezi z uporabo obdelav in dodatkov v mleku ter pri proizvodnji sira, tako da prihodnje prakse, ki ne bodo urejene s predpisi, ne bi škodovale značilnostim sira z označbo porekla.

Povezava z geografskim območjem

Doda se naslednji odstavek: „Rjava pasma ter pasmi montbeliarde in francoska simentalka so tradicionalno, lokalno in zgodovinsko zakoreninjene v proizvodnji mleka ter prilagojene svojemu okolju.“

Pojasnilo: Namen teh določb je utrditi povezavo z območjem, in sicer s spodbujanjem vračanja k lokalnim pasmam.

POVZETEK

UREDBA SVETA (ES) št. 510/2006

„EPOISSES“

ES št.: FR/PDO/117/0118/07.09.2004

ZOP ( X ) ZGO ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Institut National de l'Origine et de la Qualité (INAO) Naslov: 51, rue d'Anjou F-75008 Paris Telefon: (33) 01 53 89 80 00 Telefaks: (33) 01 53 89 80 60 E-naslov: info@inao.gouv.fr

2. Vlagatelj:

Naziv: Syndicat de Défense de l'Époisses Naslov: Mairie d'Époisses F-21460 Époisses Telefon: (33) 03 80 96 34 61 Telefaks: (33) 03 80 96 34 61 E-naslov: contact@fromages-epoisses.com Sestava: proizvajalci/predelovalci ( X ) drugo ( )

3. Vrsta proizvoda:

Skupina 1.3 – Siri

4. Specifikacija

(povzetek zahtev v skladu s členom 4(2) Uredbe (ES) št. 510/2006)

4.1 Naziv: „Epoisses“

4.2 Opis: Ta mehki sir se proizvaja iz polnomastnega kravjega mleka, njegova skorja pa je sprana, gladka ali rahlo nagubana in bleščeča. Je od oranžno slonokoščene do opečnato rdeče barve, valjaste oblike in dveh možnih velikosti: premera 95 do 115 mm in teže 250 do 350 g ali premera 165 do 190 mm in teže 700 do 1 100 g; vsebuje najmanj 50 % maščobe v suhi snovi in najmanj 40 % suhe snovi. Sirno testo je svetlo bež barve, prožno mazavo, mehko in rahlo slano. Za jedro je značilna delna proteoliza, odvisno od zrelosti sira.

4.3 Geografsko območje: Del departmajev Côte d'Or, Yonne in Haute-Marne, v regiji Burgundiji.

Departma Côte d'Or:

— kantoni Arnay-le-Duc, Bligny-sur-Ouche, Liernais, Pouilly-en-Auxois (celotni del);

— kantoni Dijon (peti kanton), Gevrey-Chambertin, Grancey-le-Château, Is-sur-Tille, Saint-Seine-l'Abbaye, Selongey, Sombernon (celotni del);

— kantoni Aignay-le-Duc, Baigneux-les-Juifs, Châtillon-sur-Seine, Laignes, Montbard, Précy-sous-Thil, Recey-sur-Ource, Saulieu, Semur-en-Auxois, Venarey-les-Laumes, Vitteaux (celotni del).

Departma Haute-Marne:

— kantona Auberive in Prauthoy (celotni del).

Departma Yonne:

— kantoni Avallon, Guillon, L'Isle-sur-Serein (celotni del).

4.4 Dokazilo o poreklu: Vsak izvajalec izpolni „izjavo o usposobljenosti“, ki jo evidentirajo službe INAO in na podlagi katere lahko slednji opredeli vse izvajalce. Ti morajo pristojni službi INAO dati na voljo evidence ter katere koli druge dokumente, ki so potrebni za nadzor porekla, kakovosti in razmer za proizvodnjo mleka in sira.

V okviru nadzora nad značilnostmi proizvoda z označbo porekla se z analitičnim in organoleptičnim pregledom zagotovijo kakovost in tipične značilnosti pregledanih proizvodov.

4.5 Metoda pridobivanja: Proizvodnja mleka, izdelava in zorenje sira potekajo na geografskem območju, določenem v točki 4.3.

Mleko, ki se uporabi za proizvodnjo sira Epoisses, se pridobi izključno od krav rjave pasme, pasme montbeliarde ali pasme francoska simentalka. Kmetijska gospodarstva, ki ne izpolnjujejo te določbe, morajo tej zahtevi ugoditi najpozneje do 31. decembra 2009. Delež krme, ki izhaja z navedenega geografskega območja pridelave, ne sme biti manjši od 80 % skupne količine dnevnega obroka, izračunane glede na suho snov.

Od prvega dne paše pa vsaj do 15. junija prehrano krav molznic večinoma sestavlja travna paša ali sveže pokošena trava, katere delež znaša najmanj 50 % osnovnega obroka za najmanj 20 arov površine na kravo molznico v laktaciji ali 15 arov površine na kravo molznico v laktaciji za kmetijska gospodarstva, ki uporabljajo svežo krmo. Zunaj tega obdobja suha krma, tj. z več kot 85 % suhe snovi, in seno, shranjeno v ovitih balah, sestavljata najmanj 30 % osnovnega obroka.

Razen mlečnih surovin so kot sestavine ali sredstva za predelavo ali dodatki v mleku in med proizvodnjo dovoljeni samo sirilo, nenevarne bakterijske kulture, kvasovke, plesni in sol.

Sir se proizvaja iz polnomastnega kravjega mleka, s prevladujočim mlečnokislinskim usirjenjem, po grobem razrezu brez razkroja sirnine se da v oblikovalo; odcejanje poteka samo od sebe; soljenje v suhi soli; zorenje, ki traja vsaj 4 tedne, skupaj z umivanjem v vodi, ki ji je dodano burgundsko žganje (marc de Bourgogne), kar da zaradi pigmentacije površinskih bakterij siru naravno opečnato rdečo barvo. Uporaba barvil je prepovedana.

4.6 Povezava: Ta sir so v začetku 16. stoletja ustvarili cistercijanski menihi iz vasice Epoisses, tamkajšnji kmetje pa so izpopolnili njegovo proizvodnjo. Potem ko ga je hvalila Madame de Sévigné, Brillat-Savarin pa ga je leta 1825 posvetil v „kralja sirov“, se je njegova prodaja od leta 1840 naprej zelo razširila.

Izvira z območja Pays d'Auxois in se je nato razširil na sosednja rahlo valovita območja z lapornato sestavo, na katerih so se lahko razvili naravni travniki, primerni za živinorejo. Ti pašniki omogočajo posebno mineralno sestavo mleka krav rjave pasme, pasme montbeliarde in pasme francoska simentalka, ki so prilagojene svojemu okolju, kar lajša proizvodnjo tega sira, ki jo dopolnjujejo znanje in izkušnje kmetov (njegovo posebno zorenje) ter dejstvo, da se veliko postopkov še vedno izvaja ročno.

Ta izvirna proizvodnja je sestavni del kulturne in gospodarske dediščine tega območja. Zaradi nje so se lahko na kmetijskih gospodarstvih ohranili majhni proizvodni obrati in tradicionalne pasme goveda.

4.7 Nadzorni organ:

Naziv: Institut National de l'origine et de la qualité (INAO) Naslov: 51, rue Anjou F-75008 Paris Telefon: (33) 01 53 89 80 00 Telefaks: (33) 01 53 89 80 60 E-naslov: info@inao.gouv.fr

Institut National des Appellations d'Origine (INAO) je javna ustanova z upravnimi pooblastili, ki kot pravna oseba deluje pod okriljem ministrstva za kmetijstvo.

INAO je odgovoren za nadzor nad proizvodnimi pogoji za proizvode z označbo porekla.

Neupoštevanje omejitve geografskega območja ali enega od proizvodnih pogojev povzroči prepoved uporabe označbe porekla, ne glede na obliko ali namen.

Naziv: Direction Générale de la Concurrence, de la Consommation et de la Répression des Fraudes (DGCCRF) Naslov: 59, Boulevard Vincent Auriol F-75703 Paris Cedex 13 Telefon: (33) 01 44 87 17 17 Telefaks: (33) 01 44 97 30 37 E-naslov: C3@dgccrf.finances.gouv.fr

DGCCRF je služba ministrstva za gospodarstvo, finance in industrijo.

4.8 Označevanje: Obvezni logotip s kratico INAO, navedba „Appellation d'Origine Contrôlée“ (zaščitena označba porekla) in ime označbe.